NANCY REAGAN GIMNÁZIUM FŐBEJÁRAT
Nem tudom, kinek a beteg ötlete volt
kamaszok százait pakolni alulfinanszírozott iskolákba,
az élükön sok-sok éve kiábrándult vezetőkkel…
de csodálom a szadizmusát.
RÖFI – NYOMI TÖPSZLI PUGSLEY
Neveket akarok.
Nem tudom, kik voltak. Kajak.
- Gyorsan történt. - Pugsley, érzelem egyenlő gyengeség.
Szedd össze magad!
Most!
Beijedtél?
Jól vagy?
Nem fogom bevallani az öcsémnek, hogy mostanában látomások gyötörnek.
Váratlanul jönnek,
és ütnek, mint az elektrosokk, csak a kellemes utóérzés nélkül.
Bízd csak rám!
Wednesday?
Mit fogsz tenni
Amihez értek.
Odanézz, Dalton!
A röfi tesója.
Hé, te korcs!
Ez zárt körű edzés.
Az öcsémet egyedül én kínozhatom.
NEVERMORE AKADÉMIA
A NETFLIX SOROZATA
E bűvös éjjelen
Elsuttogok
Egy néma imát
Mint az álmodók
Míg lassan elnyom álmom
Mi rólad szól
Emlékszem
Hogy elbúcsúztál
Drágám! Meddig szándékozol még durcáskodni?
Lurch, emlékeztesd a szüleimet, hogy többé nem beszélek velük!
Megígérem, kicsi viperám,
hogy imádni fogod a Nevermore-t.
- Ugye, Tish? - Bizony ám.
- Tökéletes iskola a számára. - Miért?
Mert számodra tökéletes volt?
Nem tervezek a nyomdokaidba lépni.
Nem leszek vívócsapat-kapitány,
se a Sötét Bál királynője, se a Szeánsz Társaság elnöke.
Arra céloztam csupán, hogy végre hasonszőrűekhez kerülsz, akik megértenek.
Talán még barátokat is szerzel.
Nincs még egy olyan iskola, mint a Nevermore.
Varázslatos hely.
Ott ismertem meg anyádat.
És szerettünk egymásba.
Hánynom kell tőletek.
- Nem jó értelemben. - Drágám! Nem miattunk csaptak ki.
A fiú családja gyilkossági kísérletért akart feljelentést tenni.
Az hogy mutatna az életrajzodban?
Szörnyen.
Mindenki tudná, hogy elszúrtam.
Itt jó is lesz.
NEVERMORE AKADÉMIA BALRA
- Köszönöm. - Biztos itt akar kiszállni?
Tény, hogy szép az ösvény, de a Nevermore-on át vezet.
A különcök suliján?
Ha enyhén akarunk fogalmazni.
Mindig jól kijöttem a kitaszítottakkal.
A nyári táborban vérfarkas volt a mentorom.
Jó fej.
Aha, ők is csak olyanok, mint mi, amíg el nem vágják a torkunkat.
Köszönöm.
NEVERMORE AKADÉMIA
Legalább az idő csodálatos lesz.
WEEMS IGAZGATÓNŐ
A Wednesday egy igazán eredeti név.
Gondolom, szerdán született.
Péntek 13-án.
A kedvenc mondókám után kapta a nevét.
„A szerdai gyermek csupa bánat.”
Mindig igen sajátosan tekintettél a világra, Morticia.
Mesélte az édesanyja, hogy a szobatársa voltam?
És mégis épelméjű maradt? Nem semmi.
A tanulmányai igencsak érdekesen alakultak.
Nyolc iskola öt év alatt.
Engem egyik sem volt képes kordában tartani.
Nyilván itt sem lesz másként.
A lányunk arra céloz,
hogy nagyra értékeli a lehetőséget.
A Nevermore év közben nem vesz fel új diákokat,
de figyelembe véve a kiváló jegyeit
és a család kötődését az iskolához,
rábeszéltem a tantestületet, hogy kivételt tegyünk.
Larissa, mi a helyzet Wednesday…
terápiájával?
A bíróság rendelte el.
Együttműködünk egy jerichói pszichiáterrel.
Heti kétszer beszélhetnek.
Hallod ezt, pici viharfelhőm?
Kiváló kezekben leszel.
Meglátjuk, túléli-e az első ülést.
Az édesanyja régi szobájába kerül, az Ophelia körletbe.
Jól emlékszem?
Ophelia lesz öngyilkos, miután a családja őrületbe kergeti, ugye?
Bemutathatom az új szobatársának?
Nagyon… színes.
Szió, új lakó!
Wednesday, ő itt Enid Sinclair.
Jól érzed magad?
Kicsit sápadt vagy.
Ő mindig félholtnak tűnik.
Üdv az Ophelia körletben!
Nem ölelkezel. Vettem.
Bocsáss meg Wednesdaynek!
Allergiás a színekre.
Nahát!
Mi bajod lesz tőlük?
Kiütéses leszek, majd a csontjaimról lefeslik a hús.
Szerencsére különleges egyenruhája lesz.
Enid, kísérje Wednesdayt a titkárságra, ahol ruhát és órarendet is kap.
És mutassa meg neki az iskolát!
A Nevermore-t 1791-ben alapították a magunkfajták számára:
kitaszítottaknak, különcöknek, szörnyeknek és igazából mindenféle kisebbségnek.
Kímélj meg a bemagolt dicshimnusztól!
- Úgysem maradok itt sokáig. - Miért?
A szüleim ötlete volt.
Nézd, ott is az anyám vigyorog.
Kaptak az alkalmon, hogy ide küldhessenek.
Ez is az alávaló, ugyanakkor tökre átlátszó tervük része.
Tervük?
Hogy olyanná váljak, mint ők.
Ez esetben talán tisztázhatnál valamit.
Állítólag kinyírtál egy fiút a volt sulidban,
és csak a szüleid miatt úsztad meg.
Igazából két fiút, de ki számolja?
Íme, az udvar!
Ez egy pentagon.
Egy normisuliban biztos bevált volna ez a gúnyos gothoskodás,
itt viszont más a helyzet.
De én képbe hozlak, hogy ki kivel van.
Nem izgatnak a közhelyes kamaszklikkek.
Akkor mélyítsd el általuk a láthatóan végtelen megvetésedet!
Sokféle kitaszított van itt,
de a négy fő csoport az Agyarak, a Bundások, a Kövek és a Halak.
Ők ott agyarak, vagyis vámpírok.
Néhányan már évtizedek óta itt vannak.
Azok az agyamentek bundások, vagyis vérfarkasok.
Mint én.
Nagy a ricsaj errefelé teliholdkor.
Akkor van az átvedlés, szóval szerezz majd be zajszűrő fülest!
Gondolom, a Halak meg szirének?
Vág az eszed.
Az a lány, Bianca Barclay pedig az egyetlen királyi vér a Nevermore-ban.
Bár mostanában inog a koronája.
Xavier Thorpe-pal, a meg nem értett művésszel járt,
de év elején szakítottak.
Ismeretlen okból.
- Fantasztikus. - Ugye?
Az én blogom a nevermore-i pletykák elsődleges forrása.
Cső, Enid! Nem hiszed el, mit hallottam az új szobatársadról!
Emberi húst eszik.
Befalta a srácot, akit kinyírt.
Vigyázz magadra!
Épp ellenkezőleg.
Az áldozataimat kicsontozom, majd megetetem őket az állatkáimmal.
Ajax, ő az új szobatársam, Wednesday.
Azta!
Fekete-fehér vagy.
- Egy élő Insta-filter! - Ne törődj vele!
A medúzák folyton be vannak állva.
Helyes, de nem eszes.
Ez egy kis suli, és kevés rólad az infó.
Muszáj regelned Instára, Snapchatre és TikTokra!
A közösségi média egy lélekölő verem, teli üres megerősítéssel.
Nicsak, az én kis halálcsapdám!
Mennyi rémes emlék tapad ehhez az egyenruhához!
- Nem igaz, Tish? - De.
Fiúk, ti várjatok a kocsiban!
Váltanék pár szót Wednesdayjel.
Pugsley!
Puhány és gyenge vagy.
Nem éled túl nélkülem. Max. két hónapig bírod.
Te is hiányozni fogsz, tesó.
Ha szökni terveznél, máris letehetsz róla.
Minden rokonnak szóltam, hogy értesítsenek, ha felbukkannál náluk.
Nincs hová menned.
Szokás szerint alábecsülsz, anyám.
Igenis megszököm ebből a börtöniskolából,
és többé sosem hallasz felőlem.
Csodálatos lány vagy, Wednesday,
de sokszor önmagad ellensége vagy.
Idővel biztosan megszereted a Nevermore-t,
és a te életedet is megváltoztatja majd.
Kapsz tőlem egy apróságot.
W…
M.
A kezdőbetűink.
Obszidiánból készült,
amivel az azték papok a látomásaikat gerjesztették.
A kapcsolatunk jelképe.
Melyik szellemed ötlete volt ez a csiricsáré bóvli kacat?
Nem vagyok olyan, mint te.
Nem esem szerelembe, nem háziasszonykodom, nem lesz családom.
Azt mondják, ne vegyük a szívünkre a kamaszlányok sértéseit.
Még jó, hogy nincs szíved.
Végre valami kedveset is mondasz.
Lurch, kérem a kristálygömböt.
Az első héten, amíg berendezkedsz, nem beszélhetünk,
úgyhogy jövő vasárnap hívunk.
Ne aggódj, szerelmem!
Nem marad magára a mi kis skorpiónk.
Hol a többi része?
A törzse és az egyik karja ott van.
A tónál találtunk egy lábat.
Azon a fán is van egy kar,
a többi testrész pedig még nem került elő.
Ilyen volt a két másik múlt heti eset is.
Adjon ki figyelmeztetést, hogy ne túrázzon itt senki!
A közeljövőben senki se kapjon tűzrakási engedélyt!
A sajtónak mit mondjak?
Tudja, hogy úgy fognak itt rajzani, mint a szúnyogok.
- Mondja, hogy medve volt! - Azt maga sem hiszi, seriff.
Nem bizony.
De ezt nem ember tette.
Ezek a gyilkosságok a Nevermore-hoz kötődnek,
de amíg nem tudom bizonyítani, addig…
medve volt, és kész.
Mit műveltél a szobámmal?
Egyenlő térfelekre osztottam.
A tiéd olyan, mint egy szivárvány hányása.
- A… - Hálás lennék a csöndért.
Ilyenkor szoktam írni.
Írni szoktál?
Napi egy órát szentelek a regényemnek.
Ha te is így tennél, a blogod sem lenne olyan zagyva.
Még a sorozatgyilkosoknak is jobb a helyesírásuk.
A saját hangomon írok.
Az igazamról. A követőim erre vágynak.
A követőid idióták.
Bárgyú kis képekkel reagálnak a sztorijaidra.
Emodzsikkal?
Így fejezik ki az érzéseiket, de vágom, hogy ez ismeretlen fogalom számodra.
Ha rád nézek, a következő emodzsik jutnak eszembe:
kötél, lapát, lyuk.
Az Addamsben két „d” van.
Ha rólam pletykálsz, legalább a nevemet írd helyesen!
Kapcsold ki!
Utolsó figyelmeztetés!
Ne szórakozz velem!
Ez a cicus nem fél használni a karmait.
Jó estét, lányok!
Bocsánat a sár miatt!
Csak látni akartam, hogy Wednesday berendezkedett-e.
Rosszkor jöttem?
Ms. Thornhill vagyok, a nevelőtanár.
Sajnálom, hogy nem voltam itt, amikor megérkezett.
Remélem, hogy Enid méltóképpen üdvözölte önt.
Fojtogatott a vendégszeretetével.
Amit szeretnék viszonozni.
Álmában.
Hoztam egy kis ajándékot az üvegházamból.
Igyekszem minden lánynak megfelelő virágot választani.
Miután elolvastam a jelentkezését,
egyből ez jutott eszembe.
A fekete dália.
Ismeri?
Persze, a kedvenc megoldatlan gyilkosságomról nevezték el.
Köszönöm.
Okézsoké. Mielőtt elmennék, vegyük át a házirendet!
Tízkor lámpaoltás, zenét nem üvöltetünk,
és nincsen fiúzás. Soha.
És mikor lehet bemenni a városba?
A jerichói kirándulás kiváltság, nem előjog.
Huszonöt perc sétára van innen, hétvégente busz is jár.
A helyiek cseppet bizalmatlanok a Nevermore-t illetően,
szóval ne csináljanak galibát, és ne támasszák alá az előítéleteiket!
Vagyis ne meressze a karmait, és ön se fojtogasson senkit álmában!
Világos?
Szuper!
Mester! Elgáncsolt!
Tiszta vágás volt, Rowan.
Ha edzenél a rinyálás helyett, nem lennél ilyen béna.
Mikor kapok már igazi ellenfelet, mester?
Szeretne más is megvívni velem?
Én igen.
Ó, biztos te vagy az a pszichopata, akit felvettek.
Te meg az önjelölt méhkirálynő. A méheknél az az érdekes,
hogy a fullánkjuk nélkül végük.
Rowan nem szorul a védelmedre.
- Nem ügyetlen, csak lusta. - Akkor vívunk, vagy sem?
En garde!
Wednesdayé a pont.
Egy-egy az állás.
Az az első pont a kezdők szerencséje volt.
Fejezzük be!
Az utolsó pontért szeretném, ha komolyan csinálnánk.
Se maszk,
se segítség.
Az első vérig küzdünk.
Te döntesz, Bianca.
Lássuk, fekete-fehér-e a véred!
Nagyon hiányzott már egy kis szín az arcodról.
Te vagy Wednesday, ugye?
Rowan.
- Tudom, mit érzel. - Garantáltan nem.
Anyám azt ígérte, hogy itt megtalálom a helyem.
Sosem hittem volna, hogy kitaszított leszek a kitaszítottak iskolájában.
De látom, nem maradok vetélytárs nélkül.
Sajnálom, hogy megsérültél.
A jó elnyeri méltó büntetését.
GYENGÉLKEDŐ
Wednesday!
Üdv újra itt!
Nyugalom!
Nincs agyrázkódásod, de biztos lett egy csúnya dudor a fejeden.
Arra emlékszem, hogy kint sétáltam,
tele haraggal, sajnálattal és önutálattal.
Még sosem éreztem így.
Ilyen hatást vált ki a Bianca elleni vereség.
Amikor megláttam a felém zuhanó vízköpőt, arra gondoltam:
„Legalább kreatív halálom lesz.”
Erre te félrelöktél.
Miért?
Ösztönös volt.
A lappangó lovagiasság vezérelt?
Amellyel a patriarchátus örök hálára kényszerítene engem?
A többség csak megköszönné ám.
Nem kell megmenteni.
Hagytam volna, hogy péppé zúzódj?
- Megmentettem volna magam. - Örülök, hogy nem változtál.
Ha ettől jobb, mondjuk úgy, hogy kvittek vagyunk.
Xavier Thorpe?
Biztos elfelejtettél,
akkor még 60 centivel kisebb és 20 kilóval nehezebb voltam.
Mi történt?
- Kamasz lettem. - Úgy értem, amikor találkoztunk.
Akkor temették a keresztanyámat.
A nagymamád barátnője volt,
és a húszas éveikben Európában a gazdagok átveréséből űztek sportot.
Nem is tudom, tízévesek voltunk, unatkoztunk,
és bújócskázni kezdtünk.
Egy remek ötlettől vezérelve a koporsóban bújtam el.
- Beszorultam, majdnem elhamvasztottak. - Hallottam a fojtott sikolyokat.
De azt hittem, a keresztanyád támadt fel, és próbál kimászni.
Lényeg, hogy megnyomtad a vészleállítót, és megmentettél, szóval…
kvittek vagyunk.
Tudtam!
Helló, Izé!
Azt hitted, a fejlett szaglásommal nem érzem majd
a kedvenc kézkrémed enyhe narancsvirág- és bergamottolaj-illatát?
Egész nap bírom ám.
Megadod magad?
Anyáék küldtek, hogy kémkedj utánam, ugye?
Valld be, vagy pár ujjad bánja!
Látszik, mennyire alábecsülnek, ha azt hitték, nem jövök rá.
Jaj, Izé, te szegény, naiv kis végtag!
A szüleim nem aggódnak értem.
Gonosz bábjátékosok, akik távolról is irányítanának.
Két lehetőség áll előtted.
Az első…
hogy a félév végéig bezárlak ide,
te pedig szép lassan megőrülsz, míg próbálod kivakarni magad,
a körmöd és a finom bőröd is tönkretéve.
És jól tudjuk, milyen hiú vagy.
Második opció:
örök hűséget fogadsz nekem.
Először is meg kell szöknünk ebből a tinitömlöcből.
Persze hogy van tervem.
És most kezdődik.
ÜDVÖZÖLJÜK JERICHÓBAN – ALAPÍTVA: 1625 A TELEPESPARK OTTHONÁBAN
JERICHÓI ARATÁSI FESZTIVÁL 74 ÉVES HAGYOMÁNY!
A másodikon van dr. Kinbott rendelője.
A diákjaink nagyon kedvelik őt.
Maga itt vár, amíg végzek?
Utána beugorhatnánk a Szélkakasba forró csokizni.
Igazgatónő, méltatlan önhöz ez a silány barátkozási kísérlet.
A diákok fuvarozása pedig túl alantas feladat önnek.
A múltját ismerve bizonyára szökni szándékozik.
Az a dolgom, hogy ezt megakadályozzam.
Sok szerencsét!
Olvastam a sulipszichiátered jegyzeteit.
Mrs. Bronstein az utolsó ülés után idegösszeomlást kapott,
és féléves szabadságra ment.
Foglalj csak helyet!
Te mit szóltál ehhez?
Tudtam, hogy győztem.
De az nem méltó ellenfél, aki hobbiból horgol.
Ellenfél?
Remélem, a mi kapcsolatunk a bizalmon és kölcsönös tiszteleten alapul majd.
Ez egy biztonságos hely.
Egy menedék, ahol bármit megbeszélhetünk.
A gondolataidat, érzelmeidet, a világlátásodat, személyes filozófiádat.
Az menni fog. Ezt az egészet időpocsékolásnak gondolom.
A világot legyűrendő akadálynak látom,
a filozófiám pedig: ölj, vagy megölnek.
Tehát, ha valaki az öcsédet szekálja,
akkor te pirájákat dobsz a medencébe.
Ismeri a mondást: kardviadalra nem kést viszünk.
Legfeljebb elrejtve.
Bántottál egy fiút, és nem mutattál megbánást.
- Ezért vagy itt. - Elvesztette egy heréjét.
Szívességet tettem a világnak. Az ilyenek ne szaporodjanak.
Minden kérdésére válaszoltam.
Még nem végeztünk.
A terápia értékes eszköz. Segít megérteni önmagad.
Megtanít rá, hogyan kezeld az érzelmeid.
Segít felépítened az életet, amire vágysz.
Tudom, milyen életre vágyom.
Mesélj róla!
Szigorúan bizalmas, ami ilyenkor elhangzik köztünk.
Része a terveidnek, hogy íróvá válj?
Úgy tudom, három regényt írtál egy nyomozó tinilányról,
Viper De La Muertéről. Elmondod, ki ő?
Viper okos, éleslátó, és mindenki félreérti.
Van rá esély, hogy kiadják?
A szerkesztők szűk látókörű, rettegő életformák.
Egyikük feleslegesen morbidnak nevezte az írásomat, és pszichiáterhez küldött.
Ironikus, nem?
És te mit szóltál?
Küldtem neki ajándékot.
SZERKESZTŐ
Az építő kritikára mindig nyitott voltam.
Ezt örömmel hallom.
Ugyanis az aktáddal együtt a kéziratokat is megkaptam.
Vipernek az édesanyjával, Dominicával a legizgalmasabb a kapcsolata.
Boncolgassuk ezt kicsit!
Ennek az útnak az is része, hogy kilépünk a komfortzónánkból.
Nem szeretek utazni.
Nem gond, ha előtte kimegyek a mosdóba?
Wednesday?
Minden rendben?
Nem bujkálhatsz ott az ülés végéig.
Jól vagyok.
Csak felkészülök a kellemetlen utazásra.
Körömreszelő!
Szombat délután, olyan négy óra körül megfelel?
Téged ki eresztett ki?
Zakkant nyomoronc!
SZÉLKAKAS KÁVÉHÁZ
Hú, basszus!
Szokásod ráhozni a frászt másokra?
Inkább a hobbim.
A Nevermore-ba jársz.
Nem tudtam, hogy más az egyenruha.
Egy jeges quad lesz.
Sürgősen.
Négy adag eszpresszó.
Tudom, mi az a quad,
csakhogy, és ez meglepő lehet, a kávégép bedöglött, szóval…
csak filteres van.
Olyat az öngyűlölők isznak, akik tudják, hogy semmi értelme az életüknek.
Mi baja a gépnek?
Az, hogy egy szeszélyes és akaratos bestia,
és az sem segít, hogy a használati utasítás olaszul van.
Kell egy háromágú csavarhúzó és egy négymillis imbuszkulcs.
Várj, te értesz olaszul?
Persze. Machiavelli anyanyelve.
Mondom, mi lesz. Én megszerelem a gépet, te kávét főzöl, és hívsz egy taxit.
Jerichóban nincs taxi.
Próbáld az Ubert!
Nincs telefonom. Nem leszek a technológia rabszolgája.
Az pech.
Egyáltalán hová mész?
Ahhoz semmi közöd. Vonat van?
Legközelebb Burlingtonban, fél órára innen.
A szeleppel van gond. Láttam már ilyet.
Hol? Van egy ilyen géped otthon?
Egy gőzhajtású nyaktilóm. Tízévesen építettem.
Hatékonyabban akartam lefejezni a babáimat.
Aha.
Hóhér Barbie, tök logikus.
Kösz.
A nevermore-osok nem szokták bepiszkolni a kezüket.
Amúgy Tyler vagyok.
Elárulod, hogy hívnak, vagy ahhoz sincs semmi közöm?
Wednesday.
Tudod, mit, Wednesday?
Hálából elvihetlek Burlingtonba kocsival.
Tökéletes. Akkor elvitelre kérem.
De csak egy óra múlva végzek.
Na és így?
Húsz egész dollár…
Csábító, de nem.
Legyen 40.
Figyu, Wednesday, azt érdemes tudnod rólam,
hogy nem tudsz lefizetni, szóval vagy vársz, vagy mész máshogy.
Mi történt?
VALERIE KINBOTT PSZICHOTERAPEUTA
Hé, fiúk, nézzétek!
- Ez ki? - Azta…
Gyerünk!
Mit keres itt egy Nevemore-korcs?
Ez a mi asztalunk.
Miért öltöztetek vallási fanatikusnak?
- Telepesek vagyunk. - Az ugyanaz.
A Telepesparkban melózunk.
Párját ritkító hülyeség vidámparkot szentelni
egy rakás tömeggyilkos őrültnek.
A Telepespark az apámé.
Kit nevezel hülyének?
Akinek nem buggyos inge…
Álljatok már le!
- Maradj ki ebből, Galpin! - Pontosan.
Na ki vele, te korcs!
Voltál már normival?
Nincs olyan, aki elbírna velem.
Honnan szedted ezeket a kungfus trükköket?
A nagybátyámtól.
Öt évet töltött egy tibeti kolostorban.
Szerzetes volt?
Fogoly.
Apa!
Tyler, mi az ördög folyik itt?
Zaklatták a vendéget, aki pedig ellátta a bajukat.
Ez a lányka kiütött három fiút?
Segítettél neki?
Apa, esküszöm, hogy kimaradtam belőle.
Elnézést, seriff, a hölgy meglógott előlem.
Indulunk, Addams kisasszony!
Várj csak egy kicsit!
Addamsnek hívnak?
Ne mondd, hogy Gomez Addams az apád!
Neki gyilkosság miatt rács mögött lenne a helye.
Látom, az alma nem esett messze a fájától.
Szemmel tartalak!
Jól van.
Ez az első napja, és Galpin seriff máris tud magáról.
- Már meg sem lep. - Mit beszélt az apámról?
Fogalmam sincs, de adok egy jótanácsot.
Ne ellenségeket, hanem barátokat gyűjtsön!
Szüksége lesz rájuk.
Balesetnek tűnik.
Remélem, jól van a sofőr.
Halott.
Kitört a nyaka.
Hogy tudja innen megállapítani?
TÓ
BŰNÜGYI NYILVÁNTARTÁS
AZ ÁLDOZATOK HELYSZÍNEI JERICHO MEGYE
1. ÁLDOZAT
2. ÁLDOZAT
3. ÁLDOZAT
GYILKOSSÁG? VADÁLLAT?
VÉGE
Nem, nem vagyok jobban.
Valami nem stimmel ezzel a hellyel.
Nem csak azért, mert iskola.
Hogy hoztad ki az ablakon azt a túlméretezett hegedűt?
Kaptam segédkezet.
Hol a többi része?
Ez az Addams család egyik nagy rejtélye.
Te miért nem vedlesz át?
Mert nem tudok.
Ez a max.
Anya szerint vannak későn érő farkasok,
de jártam a legjobb farkasember-szakembernél.
Hallod, Milwaukeeba kellett repülnöm érte.
És szerinte van rá esély, hogy sosem…
Tudod.
És akkor mi lesz?
Magányos farkas leszek.
Tökéletesen hangzik.
Viccelsz? Vége lenne az életemnek.
Kidobnának a családi falkából, és sosem találnék társat.
- Nem értem, mi a gond ezzel. - Egyedül halnék meg.
Mindenki úgy hal meg, Enid.
Nagyon nem megy ez neked.
A vigasztalás.
- Miért sírsz? - Mert szomorú vagyok!
Te sosem sírsz, az is derogál?
A halloween utáni héten történt.
Hatéves voltam.
Sétálni vittem a skorpiómat, Nerót, amikor lecsaptak ránk.
CUKI FAGYI
Nem értették, miféle szörnyszülött tart skorpiót.
Aha.
Ketten lefogtak, hogy végignézzem…
A többiek meg addig gázoltak át Nerón, míg…
Havazott, amikor eltemettem a maradványait.
A kis fekete szívem mélyéről sírtam.
De a könnyek semmit sem oldanak meg.
Megfogadtam, hogy többé nem sírok.
Megőrzöm a titkodat.
De attól még baromi bizarr vagy.
Az érzés szerfelett kölcsönös.
Szeretnéd visszakapni a szobádat?
Mutasd meg, hogy működik a számítógéped!
Jesszusom!
Oké.
Oké, egy kéz utasítgat.
Egyáltalán nem fura.
HÍVJ – 4135551938 WEDNESDAY
Szia!
Ő Izé.
A háziállatod?
Érzékeny.
Tudom, hogy a Nevermore tele van beteg dolgokkal,
de azért ez egy új szint.
Mi lett azzal, hogy nem leszel a technika rabszolgája?
Szükség törvényt bont. Még mindig segítenél a szökésben?
Azt hittem, magánzárkába kerülsz a ma történtek után.
Hétvégén van az Aratási Fesztivál, kötelező a részvétel.
Ezt fogom kihasználni.
Ha még mindig elvinnél a vasútállomásra, meghálálnám.
Benne vagyok.
És nem kell meghálálni.
Ingyen is megteszem.
Miért?
Mert ha tudnék, én is mennék.
Így legalább egyikünk kijut ebből a koszfészekből.
Biztos megbízható az a normi?
Apa, nem tudtam, hogy itt lesznek.
Saját magamban bízom.
Szóba se állj vele, és éjfélre légy otthon!
- Egyre. - Fél egyre!
Na,
sok sikert és jó utat!
Továbbra sem ölelkezel. Vettem.
JEGYEK
Hú, ha ilyen jó vagy, az egész falkát hazaviszed.
A pandáknak nincs falkájuk, a magányt kedvelik.
Jó, értem a finom célzást.
Érdemes tudnod, hogy várok valakit.
Igen? És ki az a mázlista srác… vagy lány?
Mit számít neked?
Nem akartam zavarni.
Nem zavarsz.
Nehezebb lesz, mint hittem.
Apám bemondta, meddig maradhatok, indulnunk kell.
Meg kell szabadulnom egy kolonctól.
Gyere a parkoló mögé a tűzijáték elején!
Látja azt a szerencsétlen, magányos nőt?
Ő jobban vágyik egy ilyen szánalmas megerősítésre.
Elterelné a figyelmét?
Szeretlek.
Ezt szeretném odaadni, mielőtt elmész.
Apukád rendőrségi aktája még a nevermore-i idejéből.
Azt hiszem, apám ezért utálja.
Minden oké?
Új nekem, hogy bárki velem foglalkozik.
Az utcán is messziről kikerülnek.
Pedig nem vagy rémisztő, inkább kicsit…
furi.
Legyen inkább para.
Egy óra múlva indul a vonatom. Az időt pocsékoljuk.
Igen, persze.
Hé!
Gyerünk, Wednesday!
A tömegben lerázzuk őket.
Basszus!
Wednesday, mennünk kell.
Wednesday! Gyerünk!
- Hé! - Rowan, gyere vissza!
Rowan, várj!
Mit akarsz? Miért követsz?
Nincs időm elmagyarázni, de veszélyben vagy.
Te valamit félreértesz.
- Te vagy veszélyben. - Mit művelsz?
Mindenkit megmentek tőled. Meg kell hogy öljelek.
A vízköpő! Te lökted le?
Aha.
A szendék mindig gyanúsak.
Az a lány a képen te vagy.
Egy kép miatt akarsz megölni?
Azt a képet anyám rajzolta 25 éve, amikor a Nevermore-ba járt.
Tehetséges médium volt.
- A halála előtt beszélt róla. - Rowan, tegyél le!
Nem! Anyám megmondta, hogy nekem kell megállítanom ezt a lányt,
ha a Nevermore-ba jönne,
különben elpusztítja az iskolát, és mindenkit megöl!
Rowan!
LETARTÓZTATÁSI JEGYZŐKÖNYV EMBERÖLÉS
Szia, drága sötét fellegem!
Mesélj, milyen volt az első heted, drágám?
Lássuk csak!
Kétszer majdnem meghaltam,
rájöttem, hogy apám gyilkos lehet,
megtudtam, hogy romba dőlhet miattam az iskola,
és rejtélyes módon megmentett egy gyilkos szörnyeteg.
Bár nem szívesen ismerem el, de igazad volt, anyám.
Szeretni fogom ezt a helyet.
A következő részekben…
Történetünk sötét fordulatot vesz.
Szerencsére…
nem félek a sötéttől.
Egy szörny jár szabadon, de senki sem hiszi.
Valamivel bizonyítanom kell, hogy nem őrültem meg.
Kezd a mániád lenni ez az erdei szörny.
Jobb lenne, ha pónikért és fiúbandákért lennék oda?
Mesélj el mindent!
Mióta kiraktatok itt, vadásztak rám, kísértettek,
és megpróbáltak meggyilkolni.
Jaj, úgy imádom a Nevermore-t!
Hogy lehet, hogy maga itt minden szörnyűségbe belekeveredik?
Óriási mázlival.
Ti küldtetek ebbe az iskolába.
Azt hittétek, nem derül ki a titkotok?
Nem tudsz mindent.
Amikor azt mondtam, átrendezhetnéd a térfeledet,
nem Ted Bundy Pinterestjére gondoltam.
Véget vetek ennek.
TŰZESŐ FOG HULLANI
Ha hangosan sikoltoznék,
valószínűleg csak jól érzem magam.
Nézd meg az összes epizódot!
A feliratot fordította: Marik Gábor